CELEX: 62013TN0631
Language: et
Date: 2013-11-29 00:00:00
Title: Kohtuasi T-631/13: 29. novembril 2013 esitatud hagi — Raffinerie Heide versus komisjon

1.2.2014   
            
            
               ET
            
            
               Euroopa Liidu Teataja
            
            
               C 31/16
            
         29. novembril 2013 esitatud hagi — Raffinerie Heide versus komisjon
   (Kohtuasi T-631/13)
   2014/C 31/28
   Kohtumenetluse keel: saksa
   
      Pooled
   
   
      Hageja: Raffinerie Heide GmbH (Hemmingstedt, Saksamaa) (esindaja: Rechtsanwalt U. Karpenstein)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada Euroopa Komisjoni 5. septembri 2013. aasta otsus 2013/448/EL, milles käsitletakse riiklikke rakendusmeetmeid kasvuhoonegaaside lubatud heitkoguse ühikute tasuta eraldamiseks üleminekuperioodil kooskõlas Euroopa Parlamendi ja nõukogu direktiivi 2003/87/EÜ (1) artikli 11 lõikega 3 (ELT L 240, lk 27), osas, milles selle otsuse artikli 1 lõikes 1 koosmõjus I lisa punktiga A lükati tagasi hageja lisamine direktiivi 2003/87/EÜ artikli 11 kohasesse loetellu ning lükati samuti tagasi esialgne lubatud heitkoguse ühikute aastane üldkogus, mis oleks tulnud tasuta eraldada tunnuskoodi DE000000000000010 all olevale hageja käitisele;
            
         
               —
            
            
               mõista kohtukulud välja komisjonilt.
            
         
      Väited ja peamised argumendid
   
   Hagi põhjenduseks esitab hageja kaks väidet.
   
               1.
            
            
               Esimene väide, et ei ole teostatud kaalutlusõigust
               Selles osas väidab hageja muu hulgas, et liidu kasvuhoonegaaside saastekvootidega kauplemise süsteem kolmandaks kauplemisperioodiks (2013–2020) ei välista eraldamist erijuhtudel ning ei vabasta komisjoni oma otsustes ettevõtjate põhiõiguste ja proportsionaalsuse põhimõtte järgimisest. Komisjon on selle tähelepanuta jätnud ja ei ole seega korrektselt teostanud talle liidu õigusega antud kaalutlusõigust.
            
         
               2.
            
            
               Teine väide, et on rikutud on hageja põhiõigusi
               Siin väidab hageja, et pädeva siseriikliku asutuse taotletud kvootide hulga tagasilükkamine rikub hageja põhiõigusi, mis tulenevad Euroopa Liidu põhiõiguste harta artiklitest 17 ja 16, samuti rikub see proportsionaalsuse põhimõtet. Hageja osas eeldatav heitkoguse ühikutega alavarustatus toob talle kaasa ilmselgelt ebaproportsionaalsed raskused, mis ei ole direktiivi 2003/87/EÜ eesmärk. Sellise ettevõtja nagu hageja eksistentsi ohustava olukorra tekitamine ei ole direktiivis seatud eesmärkide täitmiseks ei asjakohane, vajalik ega proportsionaalne.
            
         
      (1)  Euroopa Parlamendi ja nõukogu 13. oktoobri 2003. aasta direktiiv 2003/87/EÜ, millega luukase ühenduses kasvuhoonegaaside saastekvootidega kauplemise süsteem ja muudetakse nõukogu direktiivi 96/61/EÜ (EÜT L 275, lk 32; ELT eriväljaanne 15/07, lk 631).